Ignazio Cassis

Ignazio Daniele Giovanni Cassis (Sessa, 1961eko apirilaren 13a) italiar sendagile eta politikaria da. Suitzako Konfederazioko presidentea izan zen 2022an.

Cassis Suitzan jaio zen, italiar herritartasunarekin. Suitzako hiritartasuna jaso zuen 1976an, bere gurasoekin batera. 2017an italiakoari uko egin zion.

Medikuntza ikasi zuen Zürich eta Lausanako unibertsitateetan, eta barne-medikuntzan eta osasun publikoan espezializatu zen. 1996tik 2008ra Ticino kantonamenduko medikua izan zen, eta 2008tik 2012ra Suitzako Medikuen Elkartea zuzendu zuen.

Suitzako Alderdi Liberal Erradikaleko kidea da, eta 2007tik 2017ra Suitzako Kontseilu Nazionaleko kidea izan zen. 2017tik Suitzako Kontseilu Federaleko kidea da eta Kanpo Arazoetako departamentua zuzentzen du. Israelgo estatuaren aldekoa da, eta Europar Batasunarekin lerrokatu zen Errusiaren aurkako zigorretan.

Suitzako Konfederazioko presidentea izan zen 2022an.

Kategoria:Suitzako medikuak
Kategoria:Suitzako Konfederazioko presidenteak